|  |  |
| --- | --- |
|  | **KINNITATUD**  Välisvahendite osakonna juhataja 05.12.2023 otsusega nr 14-13.6/27-2  „Perioodi 2021–2027 Euroopa Sotsiaalfondi meetme „Ennetav ja turvaline elukeskkond“ vormide kinnitamine“  LISA 1 |
| **Toetatavate tegevuste tegevuskava perioodil 01.01.2024-31.12.2024** |  |

## **Toetatav tegevus 2.1: Spetsialistide koostöömudel keskmise ja kõrge riskikäitumisega noorte toetamiseks**

## **„Ringist välja“ koostöömudeli arendamine, rakendamine ja laiendamine**

1.1.1. Partnerluslepingu sõlmimine. 2023. aastal sõlmis elluviija partnerluslepingu Sotsiaalkindlustusametiga (edaspidi punkti 1 raames *partner*).

1.1.2. Juhtrühma moodustamine ning kokku kutsumine.

1.1.2.1. 2024. aastal korraldab elluviija 2023. a moodustatud tegevuse juhtrühma kohtumise(d), et otsustada ja suunatata tegevuse arendamise ja laiendamisega seotud põhimõttelisi küsimusi ning anda hinnang tegevuse elluviimisele ja tulemustele.

1.1.3 2024. aastal jätkab partner ettevalmistusi „Ringist välja“ koostöömudeli arendamiseks ja laiendamiseks. Partner jätkab ettevalmistusi „Ringist välja“ koostöömudeli kasutuselevõtuks kohalikes omavalitsustes (edaspidi *KOV*), kes valiti 2023. a avaliku konkursi tulemusena osalema toetatava tegevuse 2.4 raames toimuvas turvalisuse arenguprogrammis. Ettevalmistused hõlmavad järgnevat:

* Partneri ja KOV koostöökorralduse läbi rääkimine;
* KOV tasandi koostöölepingu ja koostöökorralduse väljatöötamine koostöömudeli kasutuselevõtuks KOV, politsei, tervisekeskuste ja teiste kaasatud osapoolte spetsialistide koostöös.

Koostöömudeli kasutuselevõtuks toimuvad muu hulgas ka töökohtumised, infopäevad, ja koolitused koostöömudelisse kaasatud osapoolte esindajatele. Partner juhendab, toetab ja nõustab KOV-i „Ringist välja“ koostöömudeli tegevustes.

Arendamisel ja laiendamisel võetakse arvesse varasemalt läbiviidud tegevuste tulemusi ja ilmnenud vajadusi.

1.1.4. 2024. aastal täiendab partner vajadusel „Ringist välja“ koostöömudeli koolitusprogrammi ja koolitusi, sealhulgas vajaduse korral töötab välja uusi koolitusi. Partner korraldab 2024. aastal „Ringist välja“ koostöömudeli võrgustikku kuuluvatele spetsialistidele koolitusi, seminare, nõustamisi ja jätkukoolitusi (sealhulgas e-õppe vormis). Vajadusel osaletakse väljaspool Eestit toimuvatel seminaridel ja konverentsidel kogemuste vahetamise eesmärgil.

1.1.5. 2024. aastal partner koostab ja täiendab „Ringist välja“ koostöömudeli koolitus-, juhend- ja teavitusmaterjale. Eesmärgiks on teha materjalid kättesaadavaks eelkõige elektrooniliselt, vajaduse korral paberkandjal, sealhulgas kirjastatult.

1.1.6.„Ringist välja“ koostöömudelit kasutavate spetsialistide võrgustikud viivad läbi võrgustikutöö kohtumisi, kus toimub juhtumite hindamine, probleemide tuvastamine ja lahenduste otsimine koostöös noore, tema pere ning juhtumist lähtuvate spetsialistidega.

* 1. **Tegevused toimuvad 01.01.2024-31.12.2024**

**Tabel 1. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus[[1]](#footnote-1)** | **Siht-tase (2024)** | **Siht-tase**  **(2029)** | **Alategevuste väljundid[[2]](#footnote-2) tegevuskava perioodil** | **Kavandatud saavutustase tegevuskava perioodil** | **Selgitus** |
| Ennetus-tegevustes osalejate arv | 40 | 420 | Teenuses noorte arv | 40 | „Ringist välja“ teenusesse suunatud noorte arv |
| Juhtrühma kohtumine | 1 | Tegevuse juhtrühma kohtumine 2024. aastal. |
|  |  |  | Partneri korraldatud koolitused võrgustikku kuuluvatele spetsialistidele | 8 | Partner korraldab 2024. aastal „Ringist välja“ koostöömudeli võrgustikku kuuluvatele spetsialistidele koolitusi, seminare, nõustamisi ja jätkukoolitusi (sealhulgas e-õppe vormis). |
|  |  |  | Juhendmaterjali ja koolitusmaterjalide täiendamine | 1 | Partner koostab ja täiendab „Ringist välja“ koostöömudeli koolitus-, juhend- ja teavitusmaterjale |

# **Toetatav tegevus 2.2: Koolitused ennetusalase kompetentsi arendamiseks ning riskikäitumisega noorte toetamiseks.**

## **Ennetuskoolituste arendamine ja elluviimine**

2.1.1. Partnerluslepingu sõlmimine. 2023. aastal sõlmis elluviija partnerluslepingu Tervise Arengu Instituudiga (edaspidi punkti 2 raames *partner*).

2.1.2. Juhtrühma moodustamine ning kokku kutsumine.

2.1.2.1. 2024. aastal korraldab elluviija 2023. a moodustatud tegevuse juhtrühma kohtumise(d), et otsustada ja suunatata tegevuse arendamise ja koolituste läbiviimisega seotud põhimõttelisi küsimusi ning anda hinnang tegevuse elluviimisele ja tulemustele.

2.1.3. 2024. aastal jätkub ennetuskoolituste koolitajatele koolituste, täienduskoolituste ja supervisioonide korraldamine ennetuskoolituste kvaliteedi tagamiseks ja koolituste pakkumise võimekuse tõstmiseks. Partner jätkab olemasolevate koolitajate koolitusvajaduse hindamist. Samuti jätkab partner 2024. aastal uute koolitajate valiku protsessi ja -kriteeriumide ja koolitajate ülesannete ja kohustuste kontseptsiooni välja töötamist, et tagada piisav hulk pädevaid ja motiveeritud koolitajad toetatava tegevuse elluviimise perioodiks. Partner valmistab ette ja viib läbi vähemalt ühe koolituse koolitajatele (nii olemasolevatele kui uutele).

2.1.4. Ennetuskoolituste arendamine. Partner jätkab 2024. aastal rahvusvahelisel ennetusõppekaval *European Universal Prevention Curriculum* (EUPC) põhineva koolitusprogrammi ja õppematerjalide täiendamist nii teemade kui metoodika osas, et tagada nende järjepidev aja- ja asjakohasus ning vastavus sihtrühma vajadustele.

2.1.5. Ennetuskoolituste läbi viimine. 2024. aastal teeb partner ettevalmistusi ennetuskoolituste korraldamiseks toetatava tegevuse 2.4 raames toimuvas turvalisuse arenguprogrammis osalevate KOV-ide ja ennetustegevusse kaasatud osapoolte esindajatele. Partner selgitab välja KOV-i koolitusvalmiduse, võimalikud koolitusel osalejad ja nende vajaduse ning valmiduse koolitustel osalemiseks. Partner lepib KOV-iga kokku ka koolituste praktilise korralduse küsimused (toimumise aeg, koht jms). 2024. aastal korraldatakse KOV-ide ja kaasatud laiema sihtrühma esindajatele 3 5-päevast ja 3 2-päevast koolitust.

2.1.6. 2024. aastal partner jätkab veebikeskkonna loomist. Partner jätkab ettevalmistusi veebikeskkonna loomiseks, mis võimaldaks sihtrühmal pääseda ligi ennetuskoolitustega seotud materjalidele ja vajaduse korral veebikoolitus(t)ele ning kus avaldatakse teisigi ennetusvaldkonna ja selle arengutega seotud materjale.

2.1.7. Ennetuskoolituste mõju hindamiseks hindamissüsteemi väljatöötamine. Partner jätkab eesti keelde sobivate hindamisvahendite välja valimisega ning nende kohandamisega. Samuti teeb partner ettevalmistusi, et töötada välja osalejate teadmiste, oskuste ja hoiakute muutuste seiramise põhimõtted.

* 1. **Tegevused toimuvad 01.01.2024-31.12.2024**

**Tabel 2. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus** | **Siht-tase (2024)** | **Siht-tase**  **(2029)** | **Alategevuste väljundid tegevuskava perioodil** | **Kavandatud saavutustase tegevuskava perioodil** | **Selgitus** |
| Ennetus-tegevustes osalejate arv | 120 | 340 | Ennetuskoolituste arv | 6 | Toimub 3 5-päevast koolitust ja 3 2-päevast koolitust. |
| Koolitajate koolituste arv | 1 | Partner selgitab välja ennetuskoolituste koolitajate koolitusvajaduse ja viib läbi vähemalt ühe täienduskoolituse. |
|  |  |  | Ennetustegevustes osalejate arv | 120 | Ennetuskoolitustel osalenute arv. |
|  |  |  | Juhtrühma kohtumine | 1 | Tegevuse juhtrühma kohtumine 2024. aastal. |

## **Toetatav tegevuse 2.3: Alkoholi ja teiste uimastitega seotud kahjude ja riskikäitumise vähendamise kompetentsi loomine**

## **Sekkumisprogrammi ettevalmistamine, katsetamine, arendamine ja laiendamine**

3.1.1. Partnerluslepingu sõlmimine. 2023. aastal sõlmis elluviija partnerluslepingu Tervise Arengu Instituudiga (edaspidi punkti 3 raames *partner*).

3.1.2. Juhtrühma moodustamine ning kokku kutsumine.

3.1.2.1. 2023. aastal moodustas elluviija tegevuse juhtrühma. 2024. aastal korraldab elluviija tegevuse juhtrühma kohtumise(d), et otsustada ja suunatata tegevuse arendamise ja laiendamisega seotud põhimõttelisi küsimusi ning anda hinnang tegevuse elluviimisele ja tulemustele.

3.1.3. Sekkumisprogrammi ettevalmistamine:

3.1.3.1. 2024. aastal jätkab partner jätkab tutvumist  *Stockholm Prevents Alcohol and Drug Problems* (STAD) programmi tulemustega ja rakendamist kirjeldavate materjalidega.

3.1.3.2. 2024. aastal partner jätkab sekkumisprogrammi kirjelduse Eesti oludele kohandamisega ja KOV tasandil sekkumisprogrammi läbiviimise juhendmaterjali koostamisega lähtuvalt Eesti õigusruumist ja erinevate spetsialistide rollidest.

3.1.3.3 Partner jätkab 2024. aastal sekkumisprogrammi läbiviimiseks vajalike materjalide (sealhulgas juhendmaterjal, teavikud, jaotusmaterjalid, ankeedid ja teised töövahendid) koostamist (sealhulgas tõlkimine, kohandamine eesti ja vene keelde ning keeletoimetamine) ning kujundamist trükkimiseks või veebis avaldamiseks.

3.1.3.4. Partner tutvustab sekkumisprogrammi kohtumistel, koosolekutel, seminaridel ja teistel asjakohastel üritustel. Toimuvad töökohtumised projekti erinevate osapooltega (KOV, elluviija, partner, meelelahutusasutuste esindajad jt).

3.1.3.4. Partner jätkab TAT-i punktis 2.3.3.1.3 kirjeldatud koolituste välja töötamist ja läbi viimist ning koolitajate leidmist ja koolitamist. Selleks leiab ja kaasab partner vajalikud eksperdid ning jätkab ka koolitusmaterjalide (sh ülesanded ja testid) välja töötamist (sh tõlkimine eesti ja vene keelde ning keeletoimetamine). Partner jätkab ka e-koolituste pakkumiseks tehnilise lahenduse välja töötamist.

3.1.6. Sekkumisprogrammi katsetamise ettevalmistamine vähemalt kahes toetatava tegevuse 2.4 raames turvalisuse arenguprogrammis osalevas KOV-is (selgumisel kas Narva ja Kohtla-Järve või Viljandi linn). Ettevalmistused hõlmavad järgnevat:

* sekkumisprogrammi koostöömudeli tutvustamine KOV-is;
* vajalikest tegevustest ülevaate andmine;
* sekkumisprogrammi meeskonna ja KOV vahelise koostöökorralduse kokkuleppimine.

3.1.7. Partneri eestvedamisel alustavad kaks toetatava tegevuse 2.4 raames turvalisuse arenguprogrammis osalevat KOV-i 2024. aastal sekkumisprogrammi katsetamist. Nendeks on Tallinna linn ja Saaremaa vald. Partner juhendab, nõustab ja toetab sekkumisprogrammi katsetamist nendes KOV-ides.

3.1.8. Partner jätkab sekkumisprogrammiga seonduvate teavitustegevuste ette valmistamist ja läbi viimist. Partner hangib jaotusmaterjalide (nt postrid, kleepsud, sildid, teavikud abi saamise võimaluste kohta jms) koostamise ja valmistamise (sh kujundamine, tiražeerimine), mida levitada alkoholi tarvitamise keskkondades.

3.1.9. Partner jätkab sekkumisprogrammi tulemuslikkuse ja mõju hindamise ettevalmistamisega. Selleks alustatakse sekkumisprogrammi hindamise metoodika väljatöötamist.

3.2. **Tegevused toimuvad 01.01.2024-31.12.2024**

**Tabel 3. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus** | **Siht-tase (2024)** | **Siht-tase**  **(2029)** | **Alategevuste väljundid tegevuskava perioodil** | **Kavandatud saavutustase tegevuskava perioodil** | **Selgitus** |
| Ennetus-tegevustes osalejate arv | 80 | 380 | Sekkumisprogrammi koolitused | 4 | Toimunud on ettevõtjate ja KOV ning politseinike koolitused. |
| Sekkumisprogrammi katsetamine | 2 | Partner valmistab ette sekkumisprogrammi katsetamise Tallinnas ja Saaremaal |
|  |  |  | Ennetustegevustes osalejate arv | 80 | Sekkumisprogrammi koolitustel osalenute arv. |
|  |  |  | Juhtrühma kohtumine | 1 | Tegevuse juhtrühma kohtumine 2024. aastal. |

## **Toetatav tegevus 2.4: Kohaliku tasandi võrgustikutöö edendamine turvalisuse suurendamiseks**

* 1. **Kohalike omavalitsuste arenguprogramm turvalisuse tegevusmudeli katsetamiseks ja arendamiseks**

4.1.1. Elluviija korraldas 2023. aastal avaliku konkursi ja valis turvalisuse arenguprogrammis osalema kaheksa KOV-i (Tallinna linn, Saaremaa vald, Elva vald, Saarde vald, Rapla vald, Narva linn, Kohtla-Järve linn, Viljandi linn), kes hakkavad arenguprogrammi raames katsetama turvalisuse tegevusmudelit.

4.1.2. Elluviija sõlmis partnerluslepingud 4 KOV-iga (edaspidi punkti 4 partnerid), kes alustasid turvalisuse arenguprogrammiga 2023. aastal (Tallinna Strateegiakeskus, Saaremaa vald, Elva vald ja Saarde vald) ja 4 KOV-iga (Narva linn, Kohtla-Järva linn, Rapla vald, Viljandi linn), kes alustavad sellega 2024. aastal. Ühe KOV-i arenguprogrammi kestvuseks on üldjuhul 24 kuud. Elluviija korraldab KOV-idega kohtumisi, infopäevi, seminare vms koostöökorralduse kokku leppimiseks ja tegevuste käivitamiseks. Elluviija valis riigihanke abil teenuseosutaja, kes hakkab nimetud kaheksat kohaliku omavalitsust arenguprogrammi läbimisel juhendama, nõustama ja toetama.

4.1.3. 2024. aastal arenguprogrammis osalevad KOV-id analüüsivad turvalisuse tegevusmudeli katsetamise käigus muu hulgas oma KOV-is turvalisusalast lähteolukorda, koostatavad KOV-tasandi tegevuskava turvalisuse suurendamiseks, viivad ellu tegevuskavas kavandatud tegevusi (sealhulgas TAT-i punktides 2.1–2.3 nimetatud „Ringist välja“ koostöömudelit, ennetuskoolitusi ja sekkumisprogrammi) ning seiravad ja hindavad tegevuskava täitmist ja tulemuslikkust. Selleks hangitakse või koostatakse analüüse, korraldatakse koolitusi, seminare, kohtumisi, nõustamisi ja (teavitus)üritusi ning hangitakse või koostatakse koolitusmaterjale, juhendeid, teabematerjale jms. Elluviija hangitud teenuseosutaja juhendab ja nõustab turvalisuse arenguprogrammis osalevaid KOV-e .

4.1.4. Turvalisuse tegevusmudeli arendamine ja sellealaste kogemuste jagamine. Arenguprogrammis osalemise kogemuse jagamiseks korraldatakse KOV-ide vahelisi seminare ja infopäevasid. Samuti korraldatakse koostööseminare ja -üritusi ning tutvutakse Eesti ja vajaduse korral teiste Euroopa riikide KOV-tasandi tegevustega turvalisuse suurendamiseks (võimaluse korral korraldatakse õppereise ja ekspertide visiite).

4.2. **Kohaliku ja maakonna tasandi turvalisusvõrgustike tegevuse edendamine**

4.2.1. 2024. aastal korraldab elluviija maakonna turvalisuse nõukogude ja turvalisusvõrgustike tegevuse edendamiseks, arendamiseks ja haldamiseks ning kaasamise parandamiseks koostöös kohaliku ja maakonna tasandi turvalisusvõrgustikega maakonnaüleseid ja üle Eestilisi maakondade vahelisi koolitusi, seminare, õppuseid ja kohtumisi maakondlike arendusorganisatsioonide ja maakondlike turvalisusnõukogude, kohalike omavalitsuste ning asjassepuutuvate asutuste, ettevõtete, ühingute ja ühenduste esindajatele. Maakonna turvalisuse võrgustike tegevus toimub aastaks kavandatud tööplaani alusel. 2023. aasta sügisel kavandati maakonna tasandi 2024. aasta tegevused ning 2024. a. sügisel kavandatakse 2025. aasta maakonna tasandi tegevused.

4.2.2. Kohaliku tasandi toetamiseks, turvalisusvõrgustike tegevuse edendamiseks, KOV-ide tegevuse nõustamiseks ja toetamiseks turvalisuse valdkonnas korraldatakse koolitusi ja seminare. Elluviija teeb oma veebilehel arendusi, et luua KOV-idele turvalised ja jätkusuutlikud võimalused turvalisusvõrgustike tööd edendada ja informatsiooni vahetada. Maakondlike ja kohalike turvalisusalaste võrgustike edendamiseks kujundatakse avalikku arvamust ning tehakse teavitustööd (sh artiklite avaldamine ja trükiste koostamine turvalisusega seotud teemadel).

4.2.3. Võrgustike töö mõjude hindamiseks kohaliku ja maakonna tasandi turvalisuse valdkonnas alustatakse mõju hindamise mudeli väljatöötamist.

4.3.  **Tegevused toimuvad 01.01.2024-31.12.2024**

**Tabel 4. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus** | **Siht-tase (2024)** | **Siht-tase**  **(2029)** | **Alategevuste väljundid tegevuskava perioodil** | **Kavandatud saavutustase tegevuskava perioodil** | **Selgitus** |
| Arengu-programmis osalevate KOV-ide arv | 8 | 16 | Turvalisuse arenguprogrammis osalevad KOV-id | 8 | 2023. a valitud 8 KOV-ist 4 alustasid arenguprogrammiga 2023. a, 4 KOV-i alustavad 2024. a. Kokku osaleb 2024. a arenguprogrammis 8 KOV-i |
| Maakondlikud nõupidamised, koostööseminarid. | 80 | 2023. aastal planeeriti 40 ja 2024. aastal on kavandatud täiendavalt 40 maakonna turvalisusnõukogude koostööseminari ja teisi kohtumisi ja sündmusi maakondliku võrgustikutöö edendamiseks, toetamiseks ja suunamiseks. |

1. Näitaja nimetus on sätestatud TAT-is. [↑](#footnote-ref-1)
2. Väljundid on alategevuste konkreetsed, mõõdetavad tulemid (nt koolituste arv, koolitatud inimeste arv, analüüs, veebileht jne) [↑](#footnote-ref-2)